Gaston Maspero

**Gaston Camille Charles Maspero** (født 23. juni 1846 i Paris, død 30. juni 1916 i samme by) var en fransk egyptolog og arkeolog som blant annet deltot i åpningen av Tetis pyramide i 1881. Han var ledende i arbeidet med å etablere den egyptiske oldsaksforvaltningen. Han var far til Henri Maspero.

## Liv og virke
### Bakgrunn
Gaston Maspero, hvis forfedre stammet fra Nord-Italia, studerte klassiske språk i Paris. Han kom allerede ved 14 års alder i kontakt med egyptologien. 

Fra 1865, mens han gikk på École normale supérieure, lærte han seg samtidig på egen hånd arabisk og egyptisk, idet han brukte alle sine sparepenger på å kjøpe rgyptologiske verker av E. de Rougé, Chabas, Devéria og andre. 

Årene 1867-1868 var Maspero i Sør-Amerika, der han blant annet studerte indianske språk. 

### Egyptolog
Kort deretter utgav han sine første egyptologiske arbeider: *La stèle de songe* (1868) og *Une inscription dédicatoire du grand temple d'Abydos* (samme år). Derpå fulgte *Hymne au Nil*, etter to kilder fra British museum, samt i 1871 *Une Enquête judiciaire à Thébes au temps de la XXe dynastie* (om Abbott-papyrusen), som var et betydelig fremskritt i kunnskapen om egypternws hieroglyfiske litteratur.

Epokegjørende innen dette område ble Masperos doktorsavhandling *Du genre épistolaire chez les égyptiens de l'époque pharaonique* (1872). I 1874 ble Maspero professor i egyptisk arkeologi ved Collège de France. Som Champollions etterfølger og som lærer i egyptologi gjorde Maspero stor innsats. Maspero er særlig kjent for sine studier av grammatikken i det gammelegyptiske språk.

I år 1880 ble han sendt til Egypt for å starte et arkeologisk institutt, *[[Institut français d'archéologie orientale|École française du Caire]]*, som den franske regjering ville opprette etter forbilder i Roma og Athen. Allerede i 1881 fikk han overta posten som *directeur des fouilles et des musées* i Egypt, en befatning som han avsa seg sommeren 1886. Maspero ble i 1883 medlem av Institut de France.

Han hadde nå en større vitenskapelig innflytelse, og han bidro til at mange viktige funn ble gjort ved undersøkelser i Nildalen. Blant de mest bemerkelsesverdige kan nevnes den store samling kongelige mumier fra det 18. dynasti som ble funnet i Dayr al-Bahri. I 1887 flyttet Maspero til Frankrike og gjenopptok sin universitetstjeneste, men dro i 1899 atter til Egypten som *directeur du service des antiquités de l'Egypte*.

Blany Masperos viktigere verker etter 1872 kan nevnes *Quelques papyrus du Louvre* (1875), *Histoire ancienne des peuples de l'Orient* (1875), *La pyramide du roi Ounas*, *La pyramide du roi Teti*, *La pyramide du roi Pepi I*, *Études égyptiennes* (1879-1884), *L'archéologie égyptienne* (1887), *Les momies royales de Deir-el-Raheri* (1889), *Les contes populaires de l'Égypte ancienne* (1889), *Études de mythologie et d’archéologie égyptiennes* (1893) og *Histoire ancienne des peuples de l'Orient classique* (I-III, 1894-99).

## Verker i utvalg
* 1871: *Une Enquête judiciaire à Thébes au temps de la XX<sup>e</sup> dynastie* 
* 1882: *Les Contes populaires de l'Égypte ancienne*
* 1883: *La Trouvaille de Deir el-Bahari*
* 1894: *Les Inscriptions des pyramides de Saqqarah*
* 1893–1916: *Études de mythologie et d'archéologie Égyptienne* i 8 bind

## Referanser


## Litteratur
* Maurice Croiset: « Éloge funèbre de M. Gaston Maspero, Secrétaire perpétuel de l'Académie ». In Comptes rendus des séances de l'Académie des inscriptions et belles-lettres, 60e année, N. 4, 1916. p.297-303 Article en ligne.
* Élisabeth David: *Gaston Maspero 1846-1916. Le gentleman égyptologue*, Paris, Pygmalion, 1999.
* Gaston Maspero: *Lettres d’Égypte. Correspondance avec Louise Maspero [1883-1914]*, Paris, Le Seuil, 2003.
* Wolfgang Helck, Eberhard Otto: *Kleines Lexikon der Ägyptologie.* 4. überarbeitete Auflage, Harrassowitz, Wiesbaden 1999, ISBN 3-447-04027-0, S. 179.
* Morris L. Bierbrier: *Who was who in Egyptology*. 4th revised edition, Egypt Exploration Society, London 2012, ISBN 978-0-85698-207-1, S. 359-361.

## Kilder
* 

## Eksterne lenker
* 
* 
* 
* Dictionary of Art Historians